CELEX: 32014R0456
Language: lv
Date: 2014-04-29 00:00:00
Title: Komisijas Īstenošanas regula (ES) Nr. 456/2014 ( 2014. gada 29. aprīlis ) par atsevišķu preču klasifikāciju kombinētajā nomenklatūrā

6.5.2014   
            
            
               LV
            
            
               Eiropas Savienības Oficiālais Vēstnesis
            
            
               L 133/33
            
         KOMISIJAS ĪSTENOŠANAS REGULA (ES) Nr. 456/2014
   (2014. gada 29. aprīlis)
   par atsevišķu preču klasifikāciju kombinētajā nomenklatūrā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1) un jo īpaši tās 9. panta 1. punkta a) apakšpunktu,
   tā kā:
   
               (1)
            
            
               Lai nodrošinātu Regulai (EEK) Nr. 2658/87 pievienotās kombinētās nomenklatūras vienveidīgu piemērošanu, ir jāpieņem noteikumi par šīs regulas pielikumā minēto preču klasifikāciju.
            
         
               (2)
            
            
               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kas pilnīgi vai daļēji balstās uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu un citus pasākumus, kas saistīti ar preču tirdzniecību.
            
         
               (3)
            
            
               Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem būtu jāklasificē saskaņā ar minētās tabulas 2. ailē norādīto KN kodu atbilstīgi 3. ailē noteiktajam pamatojumam.
            
         
               (4)
            
            
               Ir lietderīgi noteikt, ka saistošo izziņu par tarifu, kas izdota attiecībā uz precēm, uz kurām attiecas šī regula, bet kas neatbilst šīs regulas noteikumiem, izziņas turētājs var turpināt izmantot noteiktu laikposmu saskaņā ar Padomes Regulas (EEK) Nr. 2913/92 (2) 12. panta 6. punktu. Minētais laikposms ir trīs mēneši.
            
         
               (5)
            
            
               Šajā regulā paredzētie pasākumi ir saskaņā ar Muitas kodeksa komitejas atzinumu,
            
         IR PIEŅĒMUSI ŠO REGULU.
   1. pants
   Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto KN kodu.
   2. pants
   Saistošo izziņu par tarifu, kas neatbilst šīs regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus no šīs regulas spēkā stāšanās dienas.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 29. aprīlī
      
         
            Komisijas
         
         
            un tās priekšsēdētāja vārdā –
         
            Komisijas loceklis
         
         Algirdas ŠEMETA
      
   
   
      (1)  OV L 256, 7.9.1987., 1. lpp.
   
   
      (2)  Padomes 1992. gada 12. oktobra Regula (EEK) Nr. 2913/92 par Kopienas Muitas kodeksa izveidi (OV L 302, 19.10.1992., 1. lpp.).
   
      PIELIKUMS
      
                  Preču apraksts
               
               
                  Klasifikācija
                  (KN kods)
               
               
                  Pamatojums
               
            
                  (1)
               
               
                  (2)
               
               
                  (3)
               
            
                  Izstrādājums (t. s. tālvadāmas kontaktligzdas komplekts) ir paketē, kurā ir divi tālvadāmi slēdži un tālvadības pults.
                  Katrs tālvadāmais slēdzis ir atsevišķā korpusā, kurā ietilpst kontaktdakša, kontaktligzda, iestatīšanas poga, slēdzis un radioviļņu uztvērējs, un tas ir paredzēts 230 V spriegumam un strāvas stiprumam, kas nepārsniedz 10 A.
                  Iestatīšanas pogu izmanto identifikācijai saziņā starp slēdzi un tālvadības pulti. To var izmantot arī par manuālo slēdzi.
                  Tālvadības pults darbojas raidīšanas frekvenču diapazonā 433,05–434,79 MHz apmēram 30 m attālumā, un ar to var vadīt abus slēdžus neatkarīgi vienu no otra.
                  Izstrādājumu izmanto, lai ar tālvadības pulti ieslēgtu un izslēgtu kontaktligzdām pieslēgtas ierīces.
               
               
                  8536 50 80
               
               
                  Klasifikācija noteikta, ievērojot 1. un 6. vispārīgo kombinētās nomenklatūras interpretācijas noteikumu un KN kodu 8536, 8536 50 un 8536 50 80 formulējumu.
                  Ar tālvadības pulti slēdžus vada neatkarīgi vienu no otra. Tādēļ izstrādājumu nevar uzskatīt par funkcionālu vienību saskaņā ar XVI sadaļas 4. piezīmi, jo atsevišķās sastāvdaļas skaidri noteiktas funkcijas izpildē nedarbojas kopā.
                  Ņemot vērā izstrādājuma objektīvās īpašības, tā funkcija ir kontaktligzdām pieslēgtu ierīču ieslēgšana un izslēgšana ar tālvadības pulti. Tādēļ nav iespējama klasifikācija pozīcijā 8526 pie tālvadības radioaparatūras.
                  Tā kā izstrādājumu izmanto par tālvadāmiem slēdžiem, kontaktdakša un kontaktligzda ir uzskatāmas par tā darbībai nepieciešamām neatņemamām sastāvdaļām. Tādēļ nav iespējama klasifikācija apakšpozīcijā 8536 69 90 pie kontaktdakšām un kontaktligzdām.
                  Tādējādi aparāts klasificējams ar KN kodu 8536 50 80 pie citiem slēdžiem spriegumam, kas pārsniedz 60 V.